**סיפורי גבורה**

**משה ואליעד אוחיון ז"ל**

משה ואליעד אוחיון, אב ובנו, שנרצחו בשבת השחורה בזמן שניסו לסייע לאזרחים באופקים.
כשהחלו האזעקות הבין משה שישנם שכנים רבים ללא ממ"ד. יחד עם בנו אליעד הוא יצא אל המקלט הקרוב, ובהיעדר מפתח – פרץ אותו והכניס את השכנים למקום מבטחים. לאחר מכן, כשהבין שיש מחבלים בתוך העיר, יצא עם בנו ברכבו הפרטי, חמוש באקדחו האישי, כדי לנסות ולסייע.

"אחת השכנות סיפרה לנו שניסתה להניע אותו מלעשות זאת ושלא יעזוב את המקלט", סיפרה אחותו אודליה. אך משה ובנו יצאו, נסעו ברכבם לרחוב הסמוך ושם נתקלו במחבל שכיוון את נשקו לעבר בחור צעיר ועמד לירות בו. משה הקדים את המחבל, ירה וחיסל אותו.

השכנים תיארו את מסע הגבורה של האב ובנו: "לאחר חיסול המחבל הראשון, הגיעו מחבלים נוספים. משה ואליעד ירדו מהרכב, הסתתרו בחצר בית וניהלו משם קרב יריות. מחבלים על הגגות צלפו בכל מי שהגיע לאזור, ומולם ניהל משה קרב עם אקדח אחד בלבד. משה נפגע ראשון. אליעד ניסה לטפל באביו תחת אש ונהרג בעת שניסה להציל את חיי אביו.

**לינקים לסרטונים רלוונטיים ומידע נוסף**

[**סיפור הגבורה בוואלה**](https://news.walla.co.il/item/3620819)

[**שרית אוחיון מספרת על האבא והבן**](https://www.youtube.com/watch?v=TwKyLnqUvuA)

[**סיפור הגבורה בכאן**](https://www.kan.org.il/content/kan-news/newstv/p-11894/s1/605091/)